**Муниципальное бюджетное общеобразовательное учреждение «Тюбяй Жарханская средняя общеобразовательная школа»**

**муниципального района «Сунтарский улус (район)» Республики Саха (Якутия)**

|  |  |  |
| --- | --- | --- |
| «Утверждаю».Директор МБОУ «Тюбяй Жарханская СОШ»:………………………………/Марков К.Г./« » сентября 2016 года | «Согласовано».Зам.директора по УР:………………………../Казакулова Д.Т./« » сентября 2016 года | Рассмотрено на заседании МОучителей начальных классов…………………………../Васильева М.И./« » августа 2016 года  |

**Рабочая программа по родной литературе на 2016-2017 учебный год**

**Учитель:** Яковлева Марта Васильевна

**Быһаарыы сурук**

Билигин төрөөбүт тыл, федеральнай государственнай үөрэх стандартын (ФГҮӨС) ирдэбилинэн, уопсай үөрэхтээһин булгуччулаах чааһыгар киирэн, базиснай үөрэх былааныгар (федеральнай) миэстэтэ, үөрэтиллэр чааһа чопчу ыйыллан үөрэтиллэр таһыма үрдээтэ. Алын сүһүөх оскуола таһымыгар төрөөбүт тылы үөрэх предметин быһыытынан үөрэтиигэ түмүк ирдэбили эмиэ федеральнай государственнай үөрэх стандарта сүрүннүүр.

 Ити ааттаммыт докумуон быһыытынан, начаалынай үөрэхтээһин таһымыгар нуучча уонна төрөөбүт тылы үөрэтиигэ тэҥ таһымнаах түмүк ирдэнэр. Төрөөбүт тыл атын үөрэх предметтэрин кытта бииргэ оҕо личность быһыытынан сайдыытын хаачыйыахтааҕа этиллэр, ону сэргэ урукку өттүгэр ирдэммэт саҥа булгуччулаах ирдэбили – үөрэнээччигэ үөрэх дэгиттэр дьайыыларын киллэрэр.

 Уус-уран литература оскуолаҕа оҕону кыра сааһыттан ийэ тыл эйгэтигэр киллэрэр, уран тылга уһуйар, иитэр-үөрэтэр сүрүн хайысха. Умсугуйан ааҕар оҕо өйө-санаата сайдыылаах, билиилээх-көрүүлээх, олох билиҥҥитин эрэ буолбакка бэҕэһээҥҥитин ыраҥалыыр, сарсыҥҥытыгар эрэллээх буолар. Онон «Литературнай ааҕыы» үөрэх предметин анала – оҕоҕо ааҕар дьоҕуру олохсутуу, ааҕыы бэйэ кыаҕын сайыннарыыга суолталааҕын өйдөтүү.

Учебник: Кондакова У.Ф., Леонтьева У.Е. Сыккыс: 1 кыласска буукубаар кэнниттэн аа5ар кинигэ. – 3-с таьаарыы. – Дьокуускай: Бичик, 2006.

**Оскуолаҕа «Литературнай ааҕыы» үөрэх предметин сыаллара:**

- ааҕыы уопсай култууратын иҥэрии; ааҕар үөрүйэҕи олохсутуу; саҥа араас көрүҥҥүн сайыннарыы;

- оҕону ааҕыы араас эйгэтигэр сөптөөх научнай литератураны хабан туран киллэрии;

- уус-уран айымньыны ааҕыы нөҥүө уйулҕаны хамсатар иэйиини уһугуннарыы; тыл искусствотыгар эстетическэй сыһыаны үөскэтии; айар дьоҕуру сайыннарыы;

- ааҕыы нөҥүө сиэр-майгы үтүө өрүттэрин олохсутуу; Саха сирин уонна Россия, тас дойду норуоттарын култуураларыгар убаастабылы иитии.

**Сыалы ситиһэргэ маннык соруктар тураллар:**

- ааҕыы араас ньыматын баһылааһын;

- тиэкиһи кытта үлэ сүрүн сатабылларын иҥэрии;

- наадалаах литератураны булан туһаныы;

- ааҕыыга интэриэһи үөскэтэн, кинигэҕэ тапталы иҥэрии;

- айан кэпсиир уонна суруйар үөрүйэхтэри сайыннарыы;

- норуот тылынан уонна уус-уран айымньытын духуобунай ис номоҕун нөҥүө иэйиини уһугуннаран, олох араас көстүүтүгэр сиэрдээх сыһыаны үөскэтии;

- уус-уран айымньы тылыгар болҕомтолоох буолууну ситиһии.

Оскуолаҕа уус-уран литератураны үөрэтии Российскай Федерация уонна Саха республикатын Төрүт сокуоннарыгар, Үөрэх туһунан сокуоннарыгар, «Россия гражданинын личноһын сиэрин-майгытын сайыннарыыга уонна иитиигэ концепцията», федеральнай государственнай үөрэх стандартара курдук суолталаах докумуоннарга олоҕурар.

**Үөрэх предметин үөрэтии түмүктэрэ.**

**Ытык өйдөбүллэри үөрэх предметин ис хоһоонугар киллэрии**

Орто уопсай үөрэхтээһин үөрэнээччи оскуолаттан сиэр-майгы бастыҥ хаачыстыбаларын – киһи аймах ытык өйдөбүллэрин (духуобунай сыаннастарын) иҥэриммит Россия гражданинын иитэн-үөрэтэн таһаарыыга туһуланар.

Киһи уопсастыбатын сайдан кэлбит историятыгар үтүө уонна мөкү, чиэс уонна сиэрэ суох быһыы, суобас уонна чиэһинэйэ суох буолуу, о.д.а. сиэр-майгы нуормалара тэҥҥэ олохсуйан кэллилэр. Ол гынан баран, хайа баҕарар норуокка киһилии сиэрдээх быһыы ытык өйдөбүллэрэ биһирэнэр, кэрэхсэнэр. 2009 с. ылыныллыбыт «Россия гражданинын личноһын сиэрин-майгытын сайыннарыы уонна иитии концепцията» федеральнай государственнай үөрэх стандартарын методологическай төрүтүнэн буолла.

Концепция Россия гражданинын личноһын иитиигэ, сайыннарыыга 10 сүрүн национальнай ытык өйдөбүлү ыйар. Онно киирэллэр:

1. Ийэ дойдуга, бэйэ сиригэр-уотугар, норуотугар таптал, бэриниилээх буолуу.

2. Биир санааланыы, кырдьыктаах быһыы, аһыныгас, амарах сүрэхтээх, чиэстээх, дьоһуннаах буолуу.

3. Ийэ дойдуга сулууспалааһын, сокуону тутуһуу, бэрээдэктээх буолуу. Атын омук култууратын, айымньытын өйдөөһүн.

4. Дьиэ кэргэҥҥэ, ыалга тапталлаах уонна бэриниилээх буолуу. Доруобуйа, уйгулаах олох. Төрөппүттэргэ ытыктабыл, аҕа саастаахха уонна кыраҕа, кыаммакка кыһамньы, ийэ-аҕа ууһун тэнитии, удьуору салҕааһын.

5. Үлэ, төрүт дьарык. Үлэҕэ ытыктабыл, дьулуур, дьаныар. Айымньылаах үлэ.

6. Билиини сыаналааһын. Дьиҥ чахчыга дьулуһуу, аан дойду научнай көстүүтэ.

7. Итэҕэл, духуобунас өйдөбүллэрэ. Өбүгэ үгэһин утума.

8. Төрөөбүт литература – барҕа баай. Кэрэ, киһи духуобунай эйгэтэ, сиэрдээх быһыы. Олох, олох сиэрэ-майгыта.

9. Ийэ айылҕа. Ытык сир, харыстанар сир. Сир – планета. Айылҕаҕа харыстабыл.

10. Сир үрдүгэр эйэ, элбэх омук култуурата, киһи аймах сайдыыта, норуоттар сибээстэһиилэрэ, сомоҕолоһуулара.

Онон бу ытык өйдөбүллэри «Литературнай ааҕыы» үөрэх предметин ис хоһоонугар уус-уран айымньыга сөҥөн сылдьар норуот историятын, култууратын, олоҕун төрүт үгэһин, сиэрин-майгытын нөҥүө киллэрии көрүллэр.

**Үөрэх предметин үөрэтии түмүктэрэ**

**Ытык өйдөбүллэри үөрэнээччигэ иҥэрии түмүгэ:**

* киһи сайдыылаах уонна ситиһиилээх буоларыгар төрөөбүт тылынан ааҕыы суолтатын өйдүүр; уус-уран литератураны тылынан искусство ураты көрүҥүн быһыытынан сыаналыыр;
* тулалыыр эйгэ туһунан билии-көрүү ааҕыы көмөтүнэн кэҥиирин-дириҥиирин өйдүүр;
* норуот айымньыта уонна уус-уран литературата саха төрүт олоҕун-дьаһаҕын, историятын, тылын-өһүн, култууратын көстүүтэ буоларын өйдүүр, сыаналыыр;
* Саха сирин, Россия уонна аан дойду норуоттарын чулуу айымньыларын ааҕан, атын норуот култууратын, литературатын ытыктыыр;
* үтүөнү-мөкүнү, сырдыгы-хараҥаны арааран, сиэри тутуһуу, амарах, аһыныгас, дьоҥҥо кыһамньылаах майгы үчүгэйгэ тиэрдэрин өйдүүр.

**Үөрэх сатабылларын сайыннарыы түмүгэ:**

* үлэтин араас көрүҥэр сыал-сорук туруорунар, былаанныыр, түмүгүн сабаҕалыыр; үлэтин хонтуруолланар, сыаналана үөрэнэр;
* уруокка, уруок таһынан үлэҕэ бэриллибит сорудаҕынан араас информационнай эйгэ кыаҕын талар, туһанар;
* уус-уран айымньыга мөккүөр төрүөтүн, сайдыытын быһаарар, үөскээбит көстүүлэри, дьон сыһыанын ырытан дакаастыыр;
* уус-уран айымньы сүрүн ис хоһоонун, дьоруойдар араас сыһыаннарын, сүрүн сюжет сайдыытын ырытан, анал бэлиэ, графика көмөтүнэн быһаара, ситимнии, тиһиктии үөрэнэр;
* аахпытыгар уонна тус уопутугар олоҕуран, тэҥниир уонна ойуулуур, учебнигынан үлэлиир;
* уус-уран айымньыны ырытыы кэмигэр бодоруһуу сиэрин тутуһан, бииргэ үлэлииркыахтанар;
* доҕотторун, төрөппүттэрин, кылаас иннигэр кылгас иһитиннэриини оҥорор;
* бэриллибит тиэмэҕэ санаатын сааһылаан айан кэпсиир, суруйар.

**Тустаах үөрэх предметин үөрэтии түмүгэ:**

* ааҕыы сүрүн үөрүйэхтэрин баһылыыр;
* айымньы араас көрүҥүн болҕойон истэр;
* норуот айымньыта уонна уус-уран литература, төрөөбүт уонна атын омук литературата диэн араарар;
* аахпыт уус-уран айымньытын суруйааччытын (саха уонна омук) аатын уонна көрүҥүн (жанрын) болҕойор үөрүйэхтээх;
* сааһыгар сөптөөх араас көрүҥнээх (уус-уран, үөрэх, научнай-популярнай) тиэкиһи үчүгэйдик өйдүүр, ырытар, туһанар;
* кэпсээһин араас көрүҥүн (сиһилии, кылгатан, талан, быһа тардан) билэр; сорудах быһыытынан туһааннаах көрүҥҥэ сөп түбэһиннэрэн кэпсиир;
* сөбүлээн аахпыт айымньытын туһунан ааҕааччы дневнигэр (альбом, тэтэрээт) уһуктубут иэйиитин үллэстэн санаатын суруйар;
* сааһыгар сөп түбэһэр айымньы тылын араас дэгэт суолтатын өйдүүр, тоҕоостоох миэстэҕэ кубулуйбат уус-уран быһаарыыны (эпитет), өс хоһоонун, уус-уран ньыма арааһын кэпсииригэр туһанар;
* айымньыттан сөбүлээбит кэрчигин талан үөрэтэр, өйтөн хоһоонноохтук ааҕар;
* чопчу тиэмэҕэ араас көрүҥнээх суругунан айар үлэни толорор.

**Агротехнолоическай компонент**

Оскуола агро хайысхалаах программатыгар соп тубэьиннэрэн уруок материалларыгар тыа хьаайыстыбатыгар, тыа ыалыгар соптоох темалары уруок быыьыгар килэрэн биэрии. Килэрэн биэриилэр Тыа сиригэр олорор о5о торообут дойдута тугунан дьарыктанарын билэ уорэниитигэр туьуланар. Уруокка маннык материаллары киллэрэн биэриэххэ соп( диктаннар, айан кэпсээьиннэр, тыа хаьаайыстыбатыгар соптоох темалаах хоьооннору айыы)

**I кылааска «Литературнай ааҕыы»уруоктарын ис хоһооно**

**Уопсайа –** 29чаас

|  |  |  |
| --- | --- | --- |
| **№** | **Салаата** | **Ис хоһооно** |
| 1 | Саҥарыы уонна ааҕыы үлэтин көрүҥнэрэ.  | Туора саҥаны истэргэ, ылынарга; истибит айымньы туһунан ыйытыыга сатаан хоруйдуурга, сааһылаан быһаарарга; истибит үөрэх, научнай-биллэрэр тиэкис, уус-уран айымньы туһунан ыйытыы биэрэргэ үөрэтэр. Таска сүһүөхтээн ааҕыыттан сыыйа бүтүн тылынан ааҕыыга көһөрүгэр, ааҕыы тэтимин түргэтэтэригэр, орфоэпияны, интонацияны, сурук бэлиэтин тутуһа, тиэкистэр ис номохторун өйдүү, ааҕыы көрүҥүн быһаара үөрэнэригэр билиини биэрэр. |
| 2 | Араас тиэкиҺи кытта үлэ. | Тиэкис өйдөбүлүн, уус-уран тиэкис тиэмэтин, сүрүн санаатын, тутулун кэрчиктэргэ арааран кыра тиэмэлэри быһаарарга, аат биэрэргэ, үөрэх, научнай-популярнай тиэкис диэн араарга үөрэтэр; уопсай ырытыыга кыттан, ыйытыыга хоруйдуурга, тыл этэргэ, атын оҕо этэрин сатаан истэ үөрэнэргэ олук уурар; уус-уран ньыманы туһанан айымньы дьоруойун ойуулуурга, кэпсээһин араас көрүҥүн (сиһилии, талан, кылгатан) баһылыырга төрүт уурар.  |
| 3 | Библиографическай култуура. | Кинигэ билии төрдө буоларын, көрүҥүн, тутулун, тииптэрин (ыйынньык-кинигэ, үөрэх кинигэтэ, уус-уран кинигэ) туһунан биллэрэр. |
| 4 | Саҥарыы. | Диалог, монолог диэн саҥа араас көрүҥэ буоларын биллэрэр, былааннаан саҥарар, уус-уран ньыманы туттар. Айымньыны салҕаан, өйтөн этэр дьоҕуру, кэпсэтии сиэрин тутуһар култуураны олохсутар. |
| 5 | Сурук.  | Суругунан саҥа литературнай нуорматын, ис хоһоон уонна тиэкис аата сөп түбэсиһиилэригэр (тиэмэ, кэпсэнэр сир, дьоруой быһыыта-майгыта), тэттик өйтөн суруйууга (ойуулааһын, сэһэргээһин, толкуйдааһын) уус-уран ньыманы (синоним, антоним, тэҥнээһин) туһанарга, бэриллэр тиэмэҕэ кэпсээн сыанабыл оҥорорго үөрэтэр. |
| 6 | Оҕо ааҕар эйгэтэ | Норуот тылынан айымньытын, Саха сирин, Россия уонна тас дойдулар оҕо литературатыгар классическай айымньыларын, оҕо ааҕар тиэмэлэрин быһаарар. |
| 7 | Литературнай өйдөбүллэринэн үлэ. | Тиэкистэн уус-уран ньыма көрүҥнэрин булууга; литература өйдөбүллэрин (уус-уран айымньы, тылынан искусство, кэпсээччи, сюжет, тиэмэ, дьоруой) сирдэтинэргэ; айымньы дьоруойун ( мэтириэтэ, тыла-өһө, дьайыыта, өйө-санаата) быһаарарга үөрэтэр; ааптар дьоруойга сыһыанын; кэпсээн уонна хоһоон тылын уратытын, айымньы көрүҥүн (жанр) туһунан биллэрэр. |
| 8 | Үөрэнээччи айар үлэтэ. | Оруолларынан ааҕарга, тылынан ойуулуурга, бэриллибит тиэмэҕэ өйтөн суруйарга, тиэкиһи инсценировкалыырга, айар үлэтинэн араас тэрээһиҥҥэ кыттарга, тыл этэргэ олук уурар. |

**Ааҕыы 1кылаас.**

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **Уруок темата** | **Чааһа** | **Уруок сүрүн ис хоһооно**  | **Оҕолорго ирдэбил** | **Хонтуруол көрүҥэ** | **Уруок ис хоhоонугар эбии киллэриилэр** | **кунэ** |
| **былаан** | **факт** |
| 1 | **Ааҕар олус үчүгэй**. Доргуччу ааҕыы. Үчүгэй буочар | 1 | - айымньыны доргуччу ааҕыы; - сүрүн ис санаатын быhаарыы;- кыраһыабай буочар туһунан кэпсэтиhии; | Билиэхтээх:-үөрэх туһунан өс хоһооннорун;Сатыахтаах:- айымньы ис хоһоонун сурук бэлиэлэрин тутуһан, сөптөөх тохтобуллары, охсуулары оҥорон сөптөөх тэтиминэн сыыһата суох ааҕары; | нойосуус | Тэтэрээт | 26.01 |  |
| 2 | Кинигэ. Дьиҥнээх табаарыс | 1 | **-** - айымньыны доргуччу ааҕыы; - сүрүн ис санаатын быhаарыы;- кинигэ – билиитөрдө буоларын өйдөтүү | Хоһоонноохтук ааҕыы | Хартыыналар, кинигэ выставката | 30.01 |  |
| 3 | **Дьиэ кэргэн.** Туйааралаах. Сарсыарда | 1 | - айымньы сүрүн ис хоһоонун, дьоруойдар араас сыһыаннарын ырытыы; - ааҕыы нөҥүө сиэр-майгы үтүөөрүттэрин олохсутуу;- тиэкиһи ааҕыы, ырытыы ыйытыыларга эппиэттээһин, ыйытыы туруоруу , ис хоһоонун кэпсээһин; - өйдөммөт тыллары быһаарыы; | Билиэхтээх:-оскуолаҕа, дьиэҕэ сылдьыы быраабылаларын;-аахпыт айымньытын ис хоhоонун;Сатыахтаах:-үлэтин хонтуруолланары, - айымньыны ырытыы кэмигэр бодоруһуу сиэрин тутуһары,- айымньы тиэмэтин, сүрүн санаатын быһаарыыны, - уопсай ырытыыга кыттан, ыйытыыга хоруйдууру; | Сиһилии кэпсээһин | Хартыына | 02.02 |  |
| 4 | Оскуолаҕа. Дьиэҕэ | 1 | Ыйытыыларга хоруй | хартыына | 06.02 |  |
| 5 | Төрөөбүт күн. Чүүчүк | 1 |  | Билиэхтээх:-дьиэ кэргэннэ бэйэ бэйэҕэ истин сыһыан баар буолуохтааҕынСатыахтаах:- туочукаҕа, соппутуойга тохтоон, тыын ылары, куолаһын уларытары;- ыйытыы, соруйуу, күүһүрдүү этии инто нациятын тутуһары; -оруолунан үллэстэн ааҕары;-аахпыт тиэкиьин кэпсээһини; - үлэтин хонтуруол- ланары;тиэкистэн билбэт тылын булан ыйытары -атын оҕо этэрин сатаан истии; | Талан кэпсээһин. |  | 09.02 |  |
| 6 | **Иллээх оҕолор**. Доҕоттор. Эйэлээх оҕолор. | 1 | -айымньы сүрүн ис хоһоонун, дьоруойдар араас сыһыаннарын, сүрүн сюжет сайдыытын ырытыы;- тиэкиһи ааҕыы, ырытыы , ыйытыыларга эппиэттээһин, ыйытыы туруоруу , - өйдөммөт тыллары быһаарыы, ис хоһоонун кэпсээһин.  | Кинигэ тылынан кэпсээһин,уруһуйдааһын. | Хаартыскалар, тэҥнээн кɵрүү | 20.02 |  |
| 7 | Кыһыҥҥы көр. «Сонор» оонньуу. | 1 | - тылы сайыннарыы;-айымньыны ааҕыы, ырытыы ыйытыыларга эппиэттээһин, ыйытыы туруоруу |  | Остуол оонньуута | 27.02 |  |
| 8 | **Эйигин көмүскээччилэр.** Кыһыл маак. Көрсүһүү киэһэтэ | 1 | - айымньы сүрүн ис хоһоонун ырытыы;- саҥарар саҥаны сайыннарыы;Төрөөбүт дойдунан киэн туттууну күүһүрдүү, | Билиэхтээх: - тиэкистэн билбэт тылын булан ыйытары,- бэргэн тыллары;Сатыахтаах:- үлэтин хонтуруолланары, - айымньыны ырытыы кэмигэр бодоруһуу сиэрин тутуһары,-тиэкис тиэмэтин, сүрүн санаатын быһаарыыны,  | Доргуччу ааҕыы | хартыына | 02.03 |  |
| 9 | Аҕатын туйаҕын хатарбыт. Ол хаһан буоларый | 1 | -хоhоону ааҕыы, ырытыы - айымньы сүрүн ис хоһоонун ырытыы, - тиэкиһи ааҕыы, ырытыы ыйытыыларга эппиэттээһин, ыйытыы туруоруу,  | Сатыахтаах:- хоһоону доргуччу сыыһата суох ааҕары;-ыйытыыга тиэкистэн эппиэтин булууну;- бэйэтэ ыйытыы туруорарын;- үлэтин хонтуруолланары;- айымньыны ырытыы кэмигэр бодоруһуу сиэрин тутуһары; | Сиһилиикэпсээһин. Доргуччу ааҕыы | Бэйэ олоҕуттан кэпсээһин | 06.03 |  |
| 10 | **Үчүгэйтэн үөрэбит, куһаҕантан хомойобут.** Автобуска. Кырдьыксыт оҕо. | 1 | - кэпсээни сөпкө,өйдөөн таска доргуччу ааҕыы;  - интонацияны тутуһуу, кэпсээнтэн билбэт тылы булуу  - ыйытыыга эппиэттээһин, ыйытыы туруоруу; - кэпсээн ис хоһоонун өйдөөһүн, сүрүн өйдөбүлүн быһаарыы;- тиэкис ис хоһоонунан былаан оҥоруу; | Билиэхтээх:- кэпсээн ис хоһоонун; - айымньыны ырытыы кэмигэр бодоруһуу сиэрин тутуһары;Сатыахтаах:- үлэтин хонтуруолланары, - сөптөөх тэтиминэн сыыһата суох ааҕары; | Былаанынан кэпсээһин |  | 09.03 |  |
| 11 | Барыанньа. Коля хоргуппута.  | 1 | сүрүн тематын быһаарыы; ыйытыыларга эппиэттээһин, ыйытыы туруоруу ,  | Сатыахтаах:-үлэтин хонтуруолланары; -уус-уран айымньыны ырытыы кэмигэр бодоруһуу сиэрин тутуһары;айымньы ис хоһоонун сурук бэлиэлэрин тутуһан, сөптөөх тохтобуллары, охсуулары оҥорон сөптөөх тэтиминэн сыыһата суох ааҕыыны; | Ыллааһын |  | 13.03 |  |
| 12 | **Күн тэҥэ күндү дьон.** Ийэ мичээрэ. Эйэҕэс эбэ. | 1 | - Хоhоону ааҕыы, ырытыы ыйытыыларга эппиэттээһин, ыйытыы туруоруу , - кырдьаҕаһы убаастыырга, ийэни таптыырга уһуйуу | Билиэхтээх:- А.Кондратьев «Ийэ мичээрэ» хоhоону.**-**айымньы суруйааччытын аатын уонна көрүҥүн Сатыахтаах:-үлэтин хонтуруолланары, -уус-уран айымньыны ырытыы кэмигэр бодоруһуу сиэрин тутуһары,айымньы ис хоһоонун сурук бэлиэлэрин тутуһан, сөптөөх тохтобуллары, охсуулары оҥорон сөптөөх тэтиминэн сыыһата суох ааҕыыны; | нойосуус | Өс хоһоонноро,  | 16.03 |  |
| 13 | **Эбэм остуоруйата.** Куттас куобах. Ыт иччи көрдөөбүтэ | 1 | - айымньы сүрүн ис хоһоонун ырытыы, - тиэкиһи ааҕыы, ырытыы ыйытыыларга эппиэттээһин, ыйытыы туруоруу , - оҕо уустаан-ураннаан кэпсээһинэ | Билиэхтээх:-аахпыт остуоруйатын ис хоhоонун, Сатыахтаах:үлэтин хонтуруолланары, - айымньыны ырытыы кэмигэр бодоруһуу сиэрин тутуһары,- сөптөөх тэтиминэн сыыһата суох ааҕары; | Ыйытыыларга хоруй | Кинигэ выставката, | 20.03 |  |
| 14 | Ааныс. Эбэм таабырына. | 1 | - айымньы сүрүн ис хоһоонун ырытыы, -ыйытыыларга эппиэттээһин, ыйытыы туруоруу , - сөптөөх интонацияны тутуһан, хоһоонноохтук алҕаһа суох ааҕыы; | Сатыахтаах:үлэтин хонтуруолланары, -айымньыны ырытыы кэмигэр бодоруһуу сиэрин тутуһары,айымньы ис хоһоонун сурук бэлиэлэрин тутуһан, сөптөөх тохтобуллары, охсуулары оҥорон сөптөөх тэтиминэн сыыһата суох ааҕыыны;Билиэхтээх:-Үөрэппит таабырыннарын | Доргуччу ааҕыы, ыллааһын |  | 23.04 |  |
| 15 | **Ааҕыы туһулгэтэ.**«Кинигэ», «Эьэ» | 1 | - хоһоону өйгөүөрэтии- айымньы сүрүн ис хоһоонун ырытыы, -ыйытыыларга эппиэттээһин, ыйытыы туруоруу , - сөптөөх интонацияны тутуһан, хоһоонноохтук алҕаһа суох ааҕыы; | Билиэхтээх:- «Кинигэ» хоһоону өйтөн ааҕары;- кыылга септеехтук сыһыаннаһарыСатыахтаах:-үлэтин хонтуруолланары, -айымньыны ырытыы кэмигэр бодоруһуу сиэрин тутуһары,айымньы ис хоһоонун сурук бэлиэлэрин тутуһан, сөптөөх тохтобуллары, охсуулары оҥорон сөптөөх тэтиминэн сыыһата суох ааҕыыны; | нойосуус |  | 03.04 |  |
| 16 | «Ойуур луохтуура», «Ойуур – тыа баайа» | 1 | - Хоhоону ааҕыы, ырытыы ыйытыыларга эппиэттээһин, ыйытыы туруоруу , - айылҕаны таптыырга уһуйуу | Билиэхтээх:- тонсоҕой тыаҕа туьатын;- кыылар тустарынан тэттик хоһоонноруСатыахтаах: - доргуччу интонациялаахтык ааҕарыайымньыны ырытыы кэмигэр бодоруһуу сиэрин тутуһары,айымньы ис хоһоонун сурук бэлиэлэрин тутуһан, сөптөөх тохтобуллары, охсуулары оҥорон сөптөөх тэтиминэн сыыһата суох ааҕыыны; | Доргуччу ааҕыы | хартыыналар | 06.04 |  |
| 17 |  Күүтүүлээх күндү ыалдьыт. «Кэскил» кэпсээнэ. «Чуораанчык» сонуна. | 1 | - оҕо сурунаалын, хаһыатын билсиьии, ырытыһыы- ааҕар туьатын өйдөтүү-ыстатыйа суруйарга холонон керуу | Билиэхтээх:-Оҕо сурунаалларын, хаһыаттарын;- «Чуораанчык» сонуна» хоһоонуСатыахтаах:- үлэтин хонтуруолланары, -уус-уран айымньыны ырытыы кэмигэр бодоруһуу сиэрин тутуһары,- айымньы ис хоһоонун сурук бэлиэлэрин тутуһан, сөптөөх тохтобуллары, охсуулары оҥорон сөптөөх тэтиминэн сыыһата суох ааҕыыны; | Хоhоонноохтук ааҕыы, ыллааhын |  «Кэскил» хаһыат, «Чуораанчык» сурунаал | 10.04 |  |
| 18 | **Төрөөбүт дойдубар.** Дьокуускай. Миирнэй куорат. | 1 | -айымньыларын туhунан кэпсэтии, хаартыскаларын көрүү;- өйгөоҥорон, харахха ойуулаан көрүүнү сайыннарыыга эрчиллиилэр,  | Билиэхтээх:- суол быраабылатын, светофору сатаан туьанарыСатыахтаах:- аахпыт айымньытын ойуулаан-дьуһуннээн кэпсиири; | Сиһилиикэпсээһин | Куоратттар хартыыналара | 13.04 |  |
| 19 | **Сайдыы суола**. Космоска бастакы киһи. Ким буолабын? | 1 | - презентацияны керен ырытыһыы;- хоһоону ырытыы, идэ туһунан сэьэргэьии | Билиэхтээх:- Ю.А.Гагарин – бастакы космонавт буоларын Сатыахтаах:- сыыһата суох сурук бэлиэтин тутуһан сөпкө ааҕар буолуохтаах | Доргуччу ааҕыы | Презентация  | 17.04 |  |
| 20 | **Дойдубут тэбэр сурэҕэ**«Улуу куорат», «Москва зоопаркатыгар» | 1 | - айымньы сүрүн ис хоһоонун ырытыы, -ыйытыыларга эппиэттээһин, ыйытыы туруоруу , - сөптөөх интонацияны тутуһан, хоһоонноохтук алҕаһа суох ааҕыы | Билиэхтээх:- Россия киин куоратын, былааҕын, гербэтинСатыахтаах: | нойосуус | презентация | 20.04 |  |
| 21 | **Айылҕа уһуктуута.** Саас кэлиитэ.  | 1 | - айымньы сүрүн ис хоһоонун ырытыы, **-**өйгөоҥорон, харахха ойуулаан көрүүнү сайыннарыыга эрчиллиилэр,- айылҕа уларыйыытын ырытыы -хоһоон рифматын көрүү,  | Билиэхтээх:-С.Руфов хоһоонун өйтөн ааҕары;- тыаҕа сылдьыы быраабылатынСатыахтаах:үлэтин хонтуруолланары, -айымньыны ырытыы кэмигэр бодоруһуу сиэрин тутуһары, | Уруһуй, быһатардыыны үөрэтии | Хартыыналар. таабырыннар | 24.04 |  |
| 22 | «Эьэ сэргэтэ», «Хаас оҕолоох куурусса» | 1 | айымньы сүрүн ис хоһоонун ырытыы, айымньы тылын кэтээн көрүү;- ыйытыыларга эппиэттээһин, ыйытыы туруоруу , -айылҕаҕа харыстабыллаахтык сыһыаннаһыыны кэпсэтиһии; | Билиэхтээх:- аахпыт кэпсээнин ис хоһоонун, сурун санаатынСатыахтаах:- сыыһата суох сепке ааҕары- ыйытыыларга толору эппиэти биэрэри;үлэтин хонтуруолланары, -айымньыны ырытыы кэмигэр бодоруһуу сиэрин тутуһары, | Сиһилиикэпсээһин |  | 27.04 |  |
| 23 | **Тиэргэннээҕи зоопарк.** Ат барахсан. Адаар муос. | 1 | - айымньы сүрүн ис хоһоонун ырытыы, - ыйытыыларга эппиэттээһин,- дьиэ суөһүтун керуутун туһунан кэпсэтиьии | Билиэхтээх:- дьиэ сүөһүтүттэн сэрэхтээх буолуу быраабылатынСатыахтаах:үлэтин хонтуруолланары, -айымньыны ырытыы кэмигэр бодоруһуу сиэрин тутуһары,айымньы ис хоһоонун сурук бэлиэлэрин тутуһан, сөптөөх тохтобуллары, охсуулары оҥорон сөптөөх тэтиминэн сыыһата суох ааҕыыны; | Чаастарынан кэпсээhин | Дьиэ кыылларын хартыыната | 04.05 |  |
| 24 | Сүүтүк. Ыт оҕото. | 1 | 08.05 |  |
| 25 | **Ол этэ уот сэрии ынырык сыллара.** Федор Попов хорсун быһыыта | 1 | **-**  айымньы сүрүн ис хоһоонун ырытыы, - ыйытыыларга эппиэттээһин, ыйытыы туруоруу | Билиэхтээх:- Федор Попов хорсун быһыытын туһунанСатыахтаах:-тылынан ойуулууру, уус-уран тыллары сөпкө туттууну | Сиһилиикэпсээһин |  | 11.05 |  |
| 26 | **Сахам сирин сандал сааһа.**Сэмэлиибит. Чыычаах дьиэтэ. | 1 | айымньы сүрүн ис хоһоонун ырытыы, айымньы тылын кэтээн көрүү;- ыйытыыларга эппиэттээһин, ыйытыы туруоруу , -айылҕаҕа харыстабыллаахтык сыһыаннаһыыны кэпсэтиһии; | Билиэхтээх:-«Сэмэлиибит» хоһоону өйтөн этэри- Көтөргө-сүүрэргэ харыстабыллаахтык сыһыаннаһарыСатыахтаах:-үлэтин хонтуруолланары, -айымньыны ырытыы кэмигэр бодоруһуу сиэрин тутуһары,-тиэкистэн наадалаах түгэни булары; | Ыйытыыларга хоруй | Кетөрдөр хартыыналара | 15.05 |  |
| 27 | Күөрэгэй уйата. Үрүмэччи. | 1 | 18.05 |  |
| 28 | **Саҕаланна самаан сайын.** Сайын ханна барабын? Сайын тугу гынабын? | 1 | - айымньы сүрүн ис хоһоонун ырытыы, - тиэкис уус-уран тылын кэтээн көрүү;- ыйытыыларга эппиэттээһин, ыйытыы туруоруу , - айылҕаҕа харыстабыллаахтык сыһыаннаһыыны кэпсэтиһии; | Билиэхтээх: -«Сайын ханна барабын» хоһоону өйтөн ааҕары;- айымньы ис хоһоонунСатыахтаах:үлэтин хонтуруолланары, - айымньыны ырытыы кэмигэр бодоруһуу сиэрин тутуһары,- тиэкистэн наадалаах түгэни булары; | нойосуус | Сомоҕо домохтор | 22.05 |  |
| 29 | Сайыҥҥы сынньалаҥҥа | 1 | Сиһилии кэпсээһин | уруһуй | 25.05 |  |
| 31 | **Сахам сирэ барахсан.** Саха сирэ. Кымыс ырыата.Хонтуруолунай ааҕыы | 2 | -уус-уран айымньы сүрүн ис хоһоонун ырытыы, - ыйытыыларга эппиэттээһин, ыйытыы туруоруу , - хоһоон рифматын көрүү, Оҕо сааhыгар сөптөөх тиэкиhи бириэмэҕэ аахтарыы, өйдөөбүтүн кэпсэтиннэрии | Билиэхтээх:-Саха республикатын дьаралыгын, былааҕын.- «Кымыс ырыата» ырыаны ;Сатыахтаах:үлэтин хонтуруол ланары, - айымньыны ырытыы кэмигэр бодоруһуу сиэрин тутуһары,айымньы ис хоһоонун сурук бэлиэлэрин тутуһан, сөптөөх тохтобуллары, охсуулары оҥорон сөптөөх тэтиминэн сыыһата суох ааҕыыны; Сатыахтаах:үлэтин хонтуруолланары, -уус-уран айымньыны ырытыы кэмигэр бодоруһуу сиэрин тутуһары,-уус-уран тиэкис тиэмэтин, сүрүн санаатын, уопсай ырытыыга кыттан, ыйытыыга хоруйдууру; | нойосуус кэпсээһин | Айан кэпсээһин | 29.05 |  |

**Туттуллар үөрэх матырыйаала:**

**Бэчээтинэй таһаарыылар:**

У.Ф. Кондакова. Сыккыс – 1 кылааска буукубаар кэнниттэн ааҕар кинигэ.«Бичик», Дьокуускай, 2006 с.

**Көрдөрөр пособиелар.**

Бэйэ оҥорбут демонстрационнай таблицалара.Презентациялар.

**Материальнай-техническэй средстволар.**

Компьютернай техника, проектор, экспозиционнай экран,магнитнай дуоска.